# Llenya

La llenya és la fusta utilitzada com a combustible.

## Dites populars

* A l'abril amanix llenya i foguerill.
* A l'arbre caigut, tots li fan llenya.
* A la llenya torta, busca-li la volta.(Vinaròs)
* Al foc de la guineu, qui no porta llenya no s'hi asseu.
* Al foc d'en Costa, qui no hi porta llenya, no s'hi acosta.
* Al llenyataire, caça i al caçador, llenya.
* Amic vell per a tractar, llenya seca per cremar.
* Anar com el tio llenya, amb una sabata i una espardenya.
* Arbre que no dóna fruits, bo per a la llenya.
* Ase que entra dins sembrat, de llenya surt carregat.
* Ases, dones i burres, llenya com pugues.
* Boires pel xaloc, prepara llenya pel foc.
* Carn en terra i llenya a la mar.
* Civada pel març, llenya per l'abril i blat pel maig.
* Com defallirà la llenya, llavors s'apagarà el foc.
* De l'arbre que no saba pel maig llenya en faig.
* Diners fets i llenya "asclà", no li'ls deixes ni al teu germà.
* Els que s'escalfen al foc també han de pagar la llenya.
* Enveja les bones obres així com fa el foc a la llenya.
* Es crema més llenya per Nadal que en tota la resta de l'any.
* Guarda llenya el llenyater, per quan arribi el febrer.
* Guarda pa per al maig i llenya per a l'abril.
* La llenya a l'olla cou, no el perol nou.
* La llenya d'obac no escalfa ni un gat.
* La llenya del fuster no aplega al carrer; i la del manyà, ni aplega ni aplegarà.(Alcoi)
* La llenya i el carbó de maig són els millors.
* Les quatre coses necessàries per la vida són: llenya d'alzina, vi de sarment, oli d'oliva i pa de forment.
* Llampecs a marina porten llenya i farina.
* Llenya d'alboner, foc de cavaller; llenya d'alzina, foc de fadrina; llenya de mata, foc de beata.
* Llenya d'alzina, foc de fadrina.
* Llenya d'avellaner no fa foc ni fa braser.
* Llenya d'oliver, foc de cavaller.
* Llenya de figuera la llet enrere.
* Llenya de mata, foc de beata.
* Llenya de pi, foc de fadrí.
* Llenya de riu, ni foc ni caliu.
* Llenya de romaní i pa de fleca, mal per la casa.
* Llenya seca no fa fum.
* Llenya torta, el foc l'adreça.
* Llenya torta, foc dret.
* Llenya vella fa bon foc.(Men.)
* Llenya verda fa bon fum, llenya seca, bona llum.
* Llenya, vi i amic, com més vell més preferit.
* Ni polls en la grenya, ni corral sense llenya.
* No dones mai diners fets ni llenya asclà.
* Pa de blat, llenya d'alzina i vi de parra aguanten la casa.
* Pa sec i llenya verda aguanten molt la casa.
* Per al bon febrer, la meua llenya guardaré.
* Per Sant Eugeni, les castanyes al foc, la llenya a la llar i les ovelles a guardar.
* Per Sant Tomàs, qui no crema llenya li tremola el nas.
* Per Santa Caterina proveeix de llenya i de farina.
* Portaràs més llenya que burro forner.
* Quan llampega a marina, procura per llenya i farina.
* Qui fa llenya en mal lloc, la de treure al coll.
* Qui menja pa i crema llenya, l'hivern empenya.
* Si vols fer enfadar la muller, dóna-li llenya de figuera o de noguer.
* Si vols mal a ta muller, dóna-li llenya de figuera o de noguer, i si la vols bé, dóna-la-hi d'alzina o d'oliver.
* Talla la llenya per Santa Àgata, i mai més la veuràs cremada.
* Terra on hi haja molta llenya, no habites en ella.(Val.)
    (var.) Dels pobles a on es crema molta llenya, fugir prompte.(Borriana)
* Tot és u, portar llenya o fer-la dur.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* 1 2 3 4 5 6 7 8 9 10 11 Alcover, Antoni M.; Moll, Francesc de B. «llenya». A: Diccionari català-valencià-balear. Barcelona: IEC, 2002.
* ↑ Amades, 1938, p. 30-31.
* 1 2 Parés i Puntas, 1999.
* ↑ Amades, 1982, p. 736-738.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Llibre del temps que fa. Barcelona: La Neotípia, 1938 (Primer llibre de les set sivelles).
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.